tjo dä wucheafang isch bi mir prägt gsi vo Führungsausbildung (FUM) und sustige luschtige Schlofstunde.:-)  Mir hend aber au no chlige Funkgrät-Usbildig gha. Zersch mol die chline 2. S'altbekannte SE-138, so das 0815-Funkgrät i de Schwiizer Armee und denn no s'SE-135, es ganz spassigs  Grät, wo mer jedi Mengi Seich demit mache chan. Das grätli bruucht so jedi Mengi Date und die sind uf sonere FillGun gspeicheret und dötte stoht druf "GEHEIM", also nöd hei neh.   Isch schön, dass es en Notlöschchnopf het, wenn dötte drufdrucksch sind alli Date weg. "Wenn sie das mached, laufed si uf Rümlang und erkläred em zueständige Brigadier, wieso die geheime Date fehled" hmmm nei.